|  |  |  |
| --- | --- | --- |
|  |  | **PRIOPĆENJE ZA MEDIJE** |
|   Datum: 15/7/2025 Kontakt: Katarina Kantolić,menadžer Korporativnih komunikacija091 4978 027katarina.kantolic@addiko.com**O Addiko Bank d.d.**Addiko je specijalistička banka za građane te mala i srednja poduzeća, fokusirana na brzo i jednostavno kreditiranje i moderne usluge plaćanja. Addiko Bank d.d. je u vlasništvu Addiko Bank AG i dio je međunarodne bankarske grupacije prisutne u pet zemalja. Addiko Bank AG izlistana je na Bečkoj burzi od 2019. godine. Addiko teži pozicioniranju kao banka koja razvija inovativna, digitalna bankarska rješenja. Spremna je podijeliti svoja znanja sa zajednicom te podržati projekte kojima se poboljšava digitalna i financijska pismenost, posebno među mladima koji se tek spremaju za upravljanje osobnim financijama i kreću u poduzetništvo.  |  | **Građani mogu osvojiti tri prosječne hrvatske plaće uz nagradni *online* kviz „Glasno o novcu“*****Tri mjeseca životnih troškova iznos su preporučenog kriznog fonda koji bi svaki građanin trebao imati za takozvane „crne dane“. Osim što građani imaju priliku osvojiti takvu sumu na nagradnom online kvizu, krizni fond jedna je od glavnih tema za razgovor u sklopu društveno-odgovorne kampanje Addiko banke „Glasno o novcu“. „Samo 36 % građana Hrvatske redovito priča o novcu sa svojim bliskim osobama, stoga je ovaj nagradni kviz poticaj na financijski dijalog“,* izjavila je Petra Bašić Jantolić, izvršna direktorica Razvoja poslovanja s klijentima u Addiko banci.**Kviz je osmišljen kako bi na pristupačan i zabavan način potaknuo razgovor o financijama te povećao razinu financijske pismenosti među građanima. Tri glavne nagrade su iznosi koji odgovaraju preporučenom osobnom kriznom fondu odnosno trima prosječnim hrvatskim plaćama. Drugim riječima, dijeli se tri puta po 4.344 eura. Kviz je dostupan je do 31. kolovoza 2025. godine **na službenim stranicama Addiko banke (**[**Addiko rođendanska nagradna igra - Addiko Bank Hrvatska**](https://www.addiko.hr/gradanstvo/addiko-rodendanska-nagradna-igra/)**).**Umjesto kompleksnih pojmova koji se često povezuju s financijama, kampanja **„Glasno o novcu“** uvodi i popularnu kulturu. Tako se i u kvizu, između ostalog, traže filmovi i serije povezane s novcem, dok je sama kampanja temeljena na rezultatima istraživanja o financijskim navikama i stavovima građana. Čak 71 % građana prepoznaje novac kao tabu temu i povezuje ga s osjećajima srama i zavisti. [**Glasno o novcu**](https://www.addiko.hr/glasno-o-novcu/)zato postaje platforma koja potiče otvoren i iskren razgovor o financijama – u obitelji, među partnerima i u društvu općenito. Addiko banka se u 2025. godini obvezala da će kontinuiranim djelovanjem u javnom prostoru utjecati na povećanje postotka građana Hrvatske koji redovito razgovaraju o novcu s trenutačnih 36 % na 56 % do 2028. godine.Više informacija o kampanji Glasno o novcu saznajte na linku: <https://www.addiko.hr/glasno-o-novcu/>  |